turjo4nis/wikipedia-bn-dump-20250701 huggingface dataset:
ক্যাটরিনা কিনান

ক্যাটরিনা মেরি কিনান (; জন্ম: ২৪ ফেব্রুয়ারি, ১৯৭১) ক্রাইস্টচার্চের ক্যান্টারবারিতে জন্মগ্রহণকারী প্রথিতযশা নিউজিল্যান্ডীয় প্রমিলা আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ক্যান্টারবারি ম্যাজিশিয়ান্সের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও ডানহাতে নিচের সারিতে ব্যাটিং করতেন ক্যাটরিনা কিনান।

খেলোয়াড়ী জীবন 
৭ ফেব্রুয়ারি, ১৯৯৫ তারিখে ইংল্যান্ডের বিপক্ষে তার টেস্ট অভিষেক ঘটে। সমগ্র খেলোয়াড়ী জীবনে পাঁচটিমাত্র টেস্টে অংশ নিতে পেরেছেন। ইংল্যান্ডের বিপক্ষে নিজস্ব সেরা বোলিং পরিসংখ্যান গড়েন ৬/৭৩। সে তুলনায় ওডিআই খেলেছেন বেশি। ৫৪টি ওডিআইয়ে ৩৪৮ রান তুলেন। ১৬.৮২ গড়ে ৭০ উইকেট দখল করেন তিনি। ১২ ফেব্রুয়ারি, ১৯৯৬ তারিখে ভারতের বিপক্ষে ওডিআই অভিষেক হয় তার।

ক্রিকেট বিশ্বকাপ 
১৯৯৭ সালে ভারতে অনুষ্ঠিত ক্রিকেট বিশ্বকাপের খেলায় সর্বাধিক ১৩ উইকেট দখল করেন তিনি। চূড়ান্ত খেলায় নিউজিল্যান্ড দল টসে জয়ী হয়ে অস্ট্রেলিয়ার বিপক্ষে ব্যাট করতে নামে। ক্যাটরিনা যখন মাত্র পাঁচ রানে আউট হন, তখন দলের সংগ্রহ ছিল মাত্র ৪৯/৩। ডেবি হকলি’র দায়িত্বশীল ৭৯ রানের কল্যাণে দল ৪৯.৩ ওভারে মাত্র ১৬৪ রান তুলতে সক্ষম হয়। পরবর্তীতে বোলিংয়ে নেমে তিনি নির্ধারিত ১০ ওভার বোলিং করে ২/২৩ লাভ করলেও অস্ট্রেলিয়ার জয়ে বাঁধার প্রাচীর গড়ে তুলতে পারেনি।

২০০০ সালের মহিলা ক্রিকেট বিশ্বকাপে দলের অন্যতম সদস্য ছিলেন। এমিলি ড্রুমের অধিনায়কত্বে নিউজিল্যান্ড দল প্রথমবারের মতো শিরোপা জয় করে। এ প্রতিযোগিতায় তিনি ১২ উইকেট পান। সেরা বোলিং করেন ৩/১৬।

২৩ ডিসেম্বর, ২০০০ তারিখে লিঙ্কনের বার্ট সাটক্লিফ ওভালে নিউজিল্যান্ড নাটকীয়ভাবে ৪ রানে জয় পেয়ে প্রথমবারের মতো শিরোপা পায়। প্রতিপক্ষীয় খেলোয়াড় বেলিন্ডা ক্লার্কের ৯১ রান স্বত্ত্বেও নিউজিল্যান্ডের বিজয় রথকে আটকানো যায়নি। তিনি ১০ ওভারে মাত্র ১৯ রান দিয়ে ২ উইকেট তুলে নেন। তাকে যোগ্য সঙ্গ দেন ক্লার নিকোলসন ও র‌্যাচেল পুলার। প্রত্যেকেই দুই উইকেট পেলেও কিনানের বোলিংয়ে রান-রেটে ব্যাপক প্রভাববিস্তার করেছিল।

ক্রিকেট খেলা থেকে অবসর নেয়ার পর ২০১০ সালের এশিয়ান গেমসে জাপানের কোচ নিযুক্ত হন তিনি।

তথ্যসূত্র

আরও দেখুন 
 ডেবি হকলি
 ১৯৯৭ মহিলা ক্রিকেট বিশ্বকাপ
 নিউজিল্যান্ড জাতীয় মহিলা ক্রিকেট দল

বহিঃসংযোগ 
 

নিউজিল্যান্ডীয় মহিলা ক্রিকেটার
১৯৭১-এ জন্ম
জীবিত ব্যক্তি
নিউজিল্যান্ডের মহিলা টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
ক্যান্টারবারি ম্যাজিসিয়ান্সের ক্রিকেটার
নিউজিল্যান্ডীয় ক্রিকেট কোচ
ক্রাইস্টচার্চ থেকে আগত ক্রিকেটার
নিউজিল্যান্ডের মহিলা একদিনের আন্তর্জাতিক ক্রিকেটার
রায়হান আখতার বানু

রায়হান আখতার বানু (ডাক নাম: রনি; জন্ম: ১১ জানুয়ারি, ১৯৫২) একজন বাংলাদেশী নারী রাজনীতিবিদ ও বাংলাদেশ জাতীয়তাবাদী দল হতে নির্বাচিত প্রাক্তন সংসদ সদস্য। তিনি বাংলাদেশ জাতীয়তাবাদী দল বিএনপির সক্রিয় রাজনৈতিক নেতা।

কর্মজীবন 
২০০১ সালের সাধারণ নির্বাচনে বিএনপি জয়ী হলে রনি ৮ম জাতীয় সংসদের সংরক্ষিত মহিলা আসনের সংসদ সদস্য মনোনীত হন। এর পূর্বে তিনি ১৯৬৯ সালে তার রাজনৈতিক ক্যারিয়ার শুরু করেন তৎকালীন পূর্ব পাকিস্তান ছাত্র লীগ বর্তমানের বাংলাদেশ ছাত্রলীগের নওগাঁ জেলার একজন ছাত্র নেতা হিসাবে। একজন সংগঠক হিসাবে ১৯৭১ সালে তিনি সক্রিয়ভাবে বাংলাদেশের স্বাধীনতা যুদ্ধ অংশ নেন। স্বাধীনতার পর রাজনৈতিক পট পরিবর্তন হলে তিনি বাংলাদেশ জাতীয়তাবাদী দলে যোগ দেন। রনি ১৯৯৭ সালে বিএনপির অঙ্গসংগঠন জাতীয়তাবাদী মহিলা দলের নওগাঁর জেলার সভাপতি নির্বাচিত হন এবং ২০০১ সালের জুনে বিএনপির নওগাঁ জেলা শাখার সহসভাপতি মনোনীত হয়ে আজ অদ্যাবধি দায়িত্ব পালন করছেন।

জন্ম, বাল্যজীবন এবং শিক্ষা 
মাতা রওশন আরা এবং পিতা আব্দুর রহমান মন্ডলের ৭ম সন্তান রায়হান আখতার বানু নওগাঁ জেলা সদরের নওগাঁ শহরে চকদেব পাড়া এলাকায় ১৯৫২ সালের ১১ জানুয়ারী তারিখে জন্মগ্রহণ করেন।

তথ্যসূত্র 

১৯৫২-এ জন্ম
বাংলাদেশ জাতীয়তাবাদী দলের রাজনীতিবিদ
রাজনীতিতে বাংলাদেশী নারী
জীবিত ব্যক্তি
রাজশাহী বিশ্ববিদ্যালয়ের প্রাক্তন শিক্ষার্থী
জাতীয় সংসদের মহিলা সদস্য
নওগাঁ জেলার রাজনীতিবিদ
অষ্টম জাতীয় সংসদ সদস্য
নওগাঁ জেলার ব্যক্তি
২০শ শতাব্দীর বাংলাদেশী নারী রাজনীতিবিদ
২১শ শতাব্দীর বাংলাদেশী নারী রাজনীতিবিদ
বিশি বেলে ভাত

বিশি বেলে ভাত  (কন্নড়: ಬಿಸಿ ಬೇಳೆ ಭಾತ್)হচ্ছে চাল ভিত্তিক খাবার যার উৎপত্তি হয়েছে ভারতের কর্ণাটক রাজ্যে। কন্নড় ভাষার বিশি বেলে ভাতের অর্থ গরম ডাল ভাত।

প্রস্তুতি 

প্রথাগতভাবে এই খাবার তৈরীতে মশলা, তুর ডাল (এক ধরনের মসুর ডাল) এবং সবজি ব্যবহার করা হয়। মৌরি, তেজপাতা এবং তেঁতুল পাতার ব্যবহার একে অনন্য স্বাদ দেয়। এই খাবার তৈরীতে কোথাও ৩০ রকমের উপাদান ব্যবহার করা হয়। এটা গরম গরম পরিবেশন করা হয় এবং চাটনি, সালাদ, পাঁপড়, বুন্দি ও আলুর চিপসের সাথে খাওয়া হয়।

ব্যাকরণ 
বিশি বেলে ভাত কন্নড় ভাষায় একটি শব্দগুচ্ছ যার অর্থ গরম মসুর ডালের ভাত। কন্নড় ভাষায় বিশি মানে গরম, বেলে মানে মসুর ডাল।

তথ্যসূত্র 

কর্ণাটকের রন্ধনশৈলী
ভাত
ভারতীয় চালের পদ
লাউরানজানি নদী

লাউরানজানি নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ২৩  কিলোমিটার, গড় প্রস্থ ৭৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লাউরানজানি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭৫।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

সুনামগঞ্জ জেলার নদী
শান্তিগঞ্জ উপজেলা
সুনামগঞ্জ সদর উপজেলা
দিরাই উপজেলা
দেশি চৌকা

দেশি চৌকা (বৈজ্ঞানিক নাম: Pellona ditchela) (ইংরেজি: Indian pellona) হচ্ছে Pristigasteridae পরিবারের Pellona গণের একটি স্বাদুপানির মাছ।

বর্ণনা
দেহ মধ্যম গভীর এবং চাপা। উদরীয় অংশ পৃষ্ঠদেশ অপেক্ষা অধিকতর উত্তল।

বিস্তৃতি
বাংলাদেশ, ভারত, শ্রীলঙ্কা, আফ্রিকার পূর্ব উপকূলে, লোহিত সাগর, ইন্দো-অস্ট্রেলিয়ার দ্বীপপুঞ্জ, চীন, ফিলিপাইন এবং জাপান অঞ্চলে এমাছ পাওয়া যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

বাংলাদেশের মাছ
ভারতের মাছ
ফিলিপাইনের মাছ
চীনের মাছ
স্বাদু পানির মাছ
শ্রীলঙ্কার মাছ
আফ্রিকার মাছ
অস্ট্রেলিয়ার মাছ
জাপানের মাছ
বাণিজ্যিক মাছ
ভারত মহাসাগরের মাছ
প্রশান্ত মহাসাগরের মাছ
লুভা নদী

লুভা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ৯ কিলোমিটার, গড় প্রস্থ ১৮৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লুভা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭৬।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

ভারতের নদী
এশিয়ার আন্তর্জাতিক নদী
সিলেট জেলার নদী
কানাইঘাট উপজেলা
আনহুয়েই

আনহুয়েই (উচ্চারণ ; ) গণপ্রজাতন্ত্রী চীনের পূর্ব অংশে অবস্থিত একটি স্থলবেষ্টিত প্রদেশ। প্রদেশটির ইয়াংসি নদী ও হুয়াই নদীর অববাহিকায় অবস্থিত। প্রদেশটির পূর্বে চিয়াংসু, দক্ষিণ-পূর্বে চচিয়াং, দক্ষিণে চিয়াংশি, দক্ষিণ-পশ্চিমে হুপেই, উত্তর-পশ্চিমে হনান, এবং উত্তরে কিছু অংশ জুড়ে শানতুং প্রদেশগুলি অবস্থিত। প্রদেশটির রাজধানীর নাম হফেই।

"আনহুয়েইই" নামটি দুইটি শহরের নাম থেকে এসেছে: আনছিং এবং হুয়েইচৌ (বর্তমান হুয়াংশান শহর). আনহুয়েই-এর সংক্ষিপ্ত রূপটি হল "ওয়ান" (""), যা ঐতিহাসিক ওয়ান রাজ্য, ওয়ান পর্বত ও ওয়ান নদীর নামে নামকরণ করা হয়েছে।

টীকা

তথ্যসূত্র 

 
চীনের প্রদেশ
গণপ্রজাতন্ত্রী চীনের প্রদেশ
পূর্ব চীন
১৭শ শতাব্দীতে চীনে প্রতিষ্ঠিত
সাইদুলি নদী

সাইদুলি নদী, সাইঢুলী নদী বা বারনি নদী বাংলাদেশের উত্তর-পূর্বাঞ্চলের নেত্রকোণা ও কিশোরগঞ্জ জেলার একটি নদী। নদীটির দৈর্ঘ্য ৬৭ কিলোমিটার, গড় প্রস্থ ৮৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সাইদুলি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭৭।

চিত্রশালা

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

নেত্রকোণা জেলার নদী
কিশোরগঞ্জ জেলার নদী
নেত্রকোণা সদর উপজেলা
আটপাড়া উপজেলা
কেন্দুয়া উপজেলা
মদন উপজেলা
তাড়াইল উপজেলা
ইটনা উপজেলা
জাহাঙ্গীর আলম

জাহাঙ্গীর আলম (জন্ম: ৫ মার্চ, ১৯৭৩) নারায়ণগঞ্জে জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন। ১৯৯৭ থেকে ১৯৯৯ সময়কালে বাংলাদেশ দলের পক্ষে ৩টি একদিনের আন্তর্জাতিকে অংশ নিয়েছেন। দলে তিনি মূলতঃ উদ্বোধনী ব্যাটসম্যান হিসেবে খেলতেন। পাশাপাশি দলের প্রয়োজনে উইকেট-রক্ষণেও নিজেকে জড়িত রাখতেন। ঘরোয়া ক্রিকেটে সফলতা পেলেও আন্তর্জাতিক অঙ্গনে তেমন সুবিধা করতে পারেননি।

খেলোয়াড়ী জীবন 
১৯৮৯ সালে অনূর্ধ্ব-১৯ দলের সদস্যরূপে ইংল্যান্ড সফরে স্বীয় ক্রীড়াপ্রতিভা তুলে ধরেন। শতক তুলে সফর শুরু করেন ও ধারাবাহিকতা অব্যাহত রাখেন। ওয়েকোম্বের বিপক্ষে তার ১৩২ রান সফরে দলের সর্বোচ্চ ছিল। এসময় তিনি জাভেদ ওমরের সাথে উদ্বোধনী জুটিতে ২১০ রান তুলেন। এছাড়াও হোমস্টেডের বিপক্ষে ৩৫ ও ওয়াকহামের বিপক্ষে ৪০ করেন। সামগ্রিকভাবে ৫ খেলায় ৪৩.৮০ গড়ে ২১৯ রান সংগ্রহ করেন তিনি। এর বৈপরীত্য ধরা পড়ে ডিসেম্বর, ১৯৮৯ সালের অনূর্ধ্ব-১৯ এশিয়া কাপে। এতে তিনি তেমন সুবিধা করতে পারেননি। চার খেলায় অংশ নিয়ে চট্টগ্রামে শ্রীলঙ্কার বিপক্ষে সর্বোচ্চ ৩৮ তোলেন।

আইসিসি ট্রফি 
১৯৯৪ সালে কেনিয়ায় অনুষ্ঠিত আইসিসি ট্রফিতে তিনি তার স্বর্ণালী সময় অতিবাহিত করেন। সংযুক্ত আরব আমিরাতের বিপক্ষে অপরাজিত ১১৭* রান করেন যা দলের উল্লেখযোগ্য দিক ছিল। এরপর নেদারল্যান্ডস ও কেনিয়ার বিপক্ষে যথাক্রমে ৪৮ ও ৫৭ করেন। তবে সবগুলো খেলাতেই তার দল পরাজিত হয়েছিল। ১৯৯৭ সালের আইসিসি ট্রফি জয়ী বাংলাদেশ দলের অন্যতম সদস্য ছিলেন। গ্রুপ-পর্বে তিনি কেবলমাত্র স্বাগতিক মালয়েশিয়ার বিপক্ষে একটি খেলায় অংশ নিতে পেরেছিলেন। দুটি প্রতিযোগিতায় অংশ নিয়ে ৮ আট খেলায় ২৯১ রান তুলেন।

তথ্যসূত্র

আরও দেখুন 
 এনামুল হক
 বাংলাদেশ জাতীয় ক্রিকেট দল
 বাংলাদেশী ওডিআই ক্রিকেটারদের তালিকা

বাংলাদেশী ক্রিকেটার
১৯৭৩-এ জন্ম
জীবিত ব্যক্তি
বাংলাদেশের একদিনের আন্তর্জাতিক ক্রিকেটার
বাংলাদেশী উইকেট-রক্ষক
চট্টগ্রাম বিভাগের ক্রিকেটার
ঢাকা বিভাগের ক্রিকেটার
উইকেট-রক্ষক
নারায়ণগঞ্জ জেলার ব্যক্তি
ঢাকা বিভাগ থেকে আগত ক্রিকেটার
সাতারখালী নদী

সাতারখালী নদী বাংলাদেশের উত্তর-পূর্বাঞ্চলের ময়মনসিংহ জেলার একটি নদী। নদীটির দৈর্ঘ্য ১৯  কিলোমিটার, গড় প্রস্থ ১৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সাতারখালী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭৮।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

ময়মনসিংহ জেলার নদী
ধোবাউড়া উপজেলা
নম্রতা শিরোদকর

নম্রতা শিরোদকর (; জন্ম ২২ জানুয়ারি ১৯৬৯) একজন অভিনেত্রী , প্রযোজক ও প্রাক্তন মডেল যিনি বলিউডে নিজের কাজের জন্য বিখ্যাত। ১৯৯৩ তে উনি 'ফেমিনা মিস ইন্ডিয়া' খেতাব জয় করেন। ওনার উল্ল্যেখযোগ্য কাজগুলি হল কাচ্চে ধাগে (১৯৯৯), এড়ুপুন্না থাড়াকান (১৯৯৯), বাস্তভ - দি রিয়েলিটি (১৯৯৯), পুকার (২০০০), যার জন্য উনি 'আইফা বেস্ট সাপোর্টিং এ্যাক্ট্রেস' পুরস্কারের জন্য মনোনীত হয়েছিলেন, আস্তিতভা (২০০০), দিল ভিল পিয়ার ভিয়ার (২০০২), এলওসি কার্গিল (২০০৩) এবং ত্রিভাষিক ব্রাইড এন্ড প্রেজুডিস (২০০৪), যা  যুক্তরাজ্যে ভালো আয় করেছিলো। নম্রতা তেলুগু চলচ্চিত্র অভিনেতা মহেশ বাবুকে ২০০৫ সালের ১০ ফেব্রুয়ারি বিয়ে করেন, তাদের এক মেয়ে আর এক ছেলে।

পূর্ব জীবন
নম্রতার বড় বোন হচ্ছে অভিনেত্রী শিল্পা শিরোদকর। নম্রতা মারাঠি অভিনেত্রী মীনাক্ষী শিরোদকর (১৯১৬-১৯৯৭) এর নাতিনী।

মডেলিং কর্ম
নম্রতা মডেল হিসেবে কাজ করতেন এবং ১৯৯৩ সালে 'মিস ইন্ডিয়া' খেতাবপ্রাপ্ত হন। তিনি 'মিস ইউনিভার্স' প্রতিযোগিতায় ভারতের প্রতিনিধিত্ব করেছিলেন এবং পঞ্চম অবস্থানে এসেছিলেন। একই বছর তিনি 'মিস এশিয়া প্যাসিফিক' প্রতিযোগিতাতেও অংশ নেন এবং প্রথম রানার আপ হন।

অভিনয় কর্মজীবন
অক্ষয় কুমার এবং সুনীল শেট্টির সঙ্গে তিনি পুরাব কি ল্যায়লা পাশ্চিম কি ছ্যায়লা নামের একটি চলচ্চিত্রে অভিনয় করেন কিন্তু এটাকে মুক্তি দেওয়া হয়নি, এরপর তিনি জাব পিয়ার কিসিসে হোতা হে (১৯৯৮ সালে মুক্তিপ্রাপ্ত) তে সালমানের খানের বিপরীতে কাজ করেন তবে তাকে এই চলচ্চিত্র ছোটো ভূমিকায় নেওয়া হয়েছিলে সালমানের মৃত স্ত্রী হিসেবে। এরপর তিনি সঞ্জয় দত্তের সঙ্গে বাস্তভ - দি রিয়েলিটি চলচ্চিত্রে কাজ করার সুযোগ পান; তিনি এই চলচ্চিত্রে অভিনয়ের জন্য পরিচিতি পেয়ে যান।

তথ্যসূত্র

বহিঃসংযোগ
 

ভারতীয় অভিনেত্রী
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
মুম্বইয়ের নারী মডেল‎
১৯৭২-এ জন্ম
ফেমিনা মিস ইন্ডিয়া বিজয়ী
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
মারাঠি চলচ্চিত্র অভিনেত্রী
কন্নড় চলচ্চিত্র অভিনেত্রী
মুম্বইয়ের অভিনেত্রী
মালয়ালম চলচ্চিত্র অভিনেত্রী
তেলুগু চলচ্চিত্র অভিনেত্রী
জীবিত ব্যক্তি
তেলুগু চলচ্চিত্র প্রযোজক
ভারতীয় চলচ্চিত্র প্রযোজক
মিঠিবাই কলেজের প্রাক্তন শিক্ষার্থী
কে এম আবু বাকের

কে এম আবু বাকের (জন্ম: ১ জানুয়ারি, ১৯৫৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
কে এম আবু বাকেরের জন্ম নারায়ণগঞ্জ জেলার রূপগঞ্জ উপজেলার মাছুমাবাদ গ্রামে। তার বাবার নাম কে এম আবদুল্লাহ এবং মায়ের নাম সুলতানা আবদুল্লাহ। তার স্ত্রীর নাম নাজমা আক্তার। তাদের তিন ছেলে।

কর্মজীবন 
১৯৭১ সালে কে এম আবু বাকের শিক্ষার্থী ছিলেন। মুক্তিযুদ্ধ শুরু হলে যুদ্ধে যোগ দেন। তিনি প্রথম বাংলাদেশ ওয়ার ফোর্সে অন্তর্ভুক্ত হন। প্রশিক্ষণ শেষে ‘জেড’ ফোর্সের অষ্টম ইস্ট বেঙ্গল রেজিমেন্টের অধীনে যুদ্ধ করেন। ধামাই চা-বাগান, সোনারুপা, ফুলতলা উল্লেখযোগ্য যুদ্ধ। স্বাধীনতার পর বাংলাদেশ সেনাবাহিনীতে চাকরি করেন। ১৯৯৬ সালে ব্রিগেডিয়ার জেনারেল হিসেবে অবসর নেন তিনি।

মুক্তিযুদ্ধে ভূমিকা 
১৯৭১ সালের ডিসেম্বর মাসের শুরুতে মৌলভীবাজার জেলার অন্তর্গত ভানুগাছ এলাকায় মুক্তিযুদ্ধের চূড়ান্ত পর্যায়ে নিয়মিত মুক্তিবাহিনীর ‘জেড’ ফোর্সের অষ্টম ইস্ট বেঙ্গল রেজিমেন্ট বৃহত্তর সিলেট মুক্ত করার জন্য সীমান্ত এলাকা থেকে শমসেরনগর-মৌলভীবাজার-সিলেট অক্ষ ধরে অগ্রসর হতে থাকে। ৩০ নভেম্বর মধ্যরাত থেকে তারা অভিযান শুরু করেন। কমলগঞ্জ হয়ে কেরামতনগর মুক্ত করার জন্য তারা এগোতে থাকেন ভানুগাছের দিকে। কিন্তু পথ হারিয়ে ফেলায় মুক্তিযোদ্ধারা সময়মতো ভানুগাছে পৌঁছাতে পারেননি। গভীর রাতে সীমান্ত অতিক্রম করে সামনে এগিয়ে যেতে থাকলেন মুক্তিযোদ্ধারা। তারা কয়েকটি দলে বিভক্ত ছিলেন। একটি দলে ছিলেন কে এম আবু বাকের। তিনিই তাদের দলনেতা ছিলেন। অন্ধকারে হাঁটতে হাঁটতে তারা পথ হারিয়ে ফেললেন। এর মধ্যে ভোর হলো। আবছা আলোয় বুঝতে পারলেন আঁকাবাঁকা পথে তারা বেশি দূর এগোতে পারেননি। এমন সময় তাদের সামনে হঠাৎ হাজির হলো পাকিস্তানি সেনাবাহিনীর টহল দল। একসঙ্গে এত মুক্তিযোদ্ধা দেখে পাকিস্তানি সেনাদের চক্ষু চড়কগাছ। মুক্তিযোদ্ধারা আক্রমণ করার আগেই ভয় পেয়ে তারা আত্মসমর্পণ করল। এ ঘটনা ভানুগাছের সন্নিকটে।

কেরামতনগরে পাকিস্তান সেনাবাহিনীর প্রতিরক্ষা অবস্থান ছিল বেশ শক্তিশালী। কে এম আবু বাকেরের নেতৃত্বাধীন দলের ওপর দায়িত্ব ছিল কেরামতনগরের আউট পোস্ট দখলের। তিনি তার দল নিয়ে দিনের বেলাতেই সেখানে আক্রমণ করেন। পাকিস্তানি সেনারাও তাদের পাল্টা আক্রমণ করে। শুরু হয় রক্তক্ষয়ী যুদ্ধ। মুক্তিযোদ্ধাদের সাহসিকতা ও বীরত্বে হকচকিত পাকিস্তানি সেনারা একপর্যায়ে পিছু হঠতে বাধ্য হয়। মুক্তিযোদ্ধারা সহজেই কেরামতনগর দখল করেন।

এই যুদ্ধে কে এম আবু বাকের কৌশলী ভূমিকা পালন করে পাকিস্তানি সেনাদের তাক লাগিয়ে দেন। পাকিস্তানিরা ভাবতেই পারেনি দিনের বেলায় এভাবে মুক্তিযোদ্ধারা আক্রমণ করবেন। যুদ্ধে পাকিস্তান সেনাবাহিনীর বেশ ক্ষয়ক্ষতি হয়। মুক্তিবাহিনীর সাতজন আহত হন।

পুরস্কার ও সম্মাননা 
 বীর প্রতীক

তথ্যসূত্র

বহি:সংযোগ 

বীর প্রতীক
১৯৫৩-এ জন্ম
বাংলাদেশের স্বাধীনতা যুদ্ধে জড়িত ব্যক্তি
জিয়াউল ফারুক অপূর্ব

জিয়াউল ফারুক অপূর্ব (অপূর্ব নামে পরিচিত)  (জন্ম: ২৭ জুন, ১৯৮৩) হলেন একজন বাংলাদেশী অভিনেতা ও মডেল। অপূর্ব টেলিভিশন নাটকে অভিনয় দিয়ে তার কর্মজীবন শুরু করেন, ২০১৪ সালে গ্যাংস্টার রিটার্নস চলচ্চিত্র দিয়ে তার বড় পর্দায় ও ২০২৩ সালে বুকের মধ্যে আগুন এর মাধ্যমে ওয়েব ধারাবাহিকে অভিষেক হয়, এবং সে তার বড় ছেলে   নাটকটির জন্য বেশি পরিচিত। তিনি অভিনয়ের পাশাপাশি সঙ্গীতেরও চর্চা করেন। অপূর্ব বাংলাদেশের অন্যতম জনপ্রিয় অভিনেতা গুলোর মধ্যে একজন।

২০১৭ সালে তার অভিনীত বড় ছেলে নাটকটি প্রশংসিত হয় এবং তিনি তারকা জরিপে শ্রেষ্ঠ টিভি অভিনেতা বিভাগে মেরিল-প্রথম আলো পুরস্কার লাভ করেন।

প্রাথমিক জীবন
অপূর্ব ২৭ জুন ১৯৮৩ সালে শরীয়তপুর জেলায় জন্মগ্রহণ করেন। তার মা ফিরোজা আহমেদ রাজশাহী বেতারের একজন শিল্পী ছিলেন। তার নানা রাজশাহী বেতারের একজন উপস্থাপক ছিলেন। বাল্যকাল থেকেই অপূর্বর শোবিজে আগ্রহ ছিল। তিনি ২০০২ সালে "ইউ গট দ্য লুকস" অনুষ্ঠানে "মিঃ বাংলাদেশ" খ্যাতি লাভ করেন।

কর্মজীবন
অপূর্বর কর্মজীবন শুরু হয় অমিতাভ রেজা চৌধুরী নির্দেশিত নেসক্যাফের বিজ্ঞাপনে মডেলিংয়ের মাধ্যমে। তার ল্যাব এইডের বিজ্ঞাপনও জনপ্রিয়তা লাভ করে।

২০০৬ সালে গাজী রাকায়েত পরিচালিত বৈবাহিক নাটক দিয়ে অভিনয়ে যাত্রা শুরু করেন।

অপূর্ব নিজের প্রযোজনা সংস্থা "এএসআই ক্রিয়েশন লিমিটেড" প্রতিষ্ঠা করেন এবং ২০১২ সালে ব্যাকডেটেড নামক টেলি চলচ্চিত্র পরিচালনা করেন। তিনি শিহাব শাহীন নির্দেশিত ভালোবাসার চতুষ্কোণ ধারাবাহিক নাটকের শিরোনাম গানে কণ্ঠ দেন।

অপূর্বর চলচ্চিত্রে অভিষেক হয় আশিকুর রহমান পরিচালিত গ্যাংস্টার রিটার্নস চলচ্চিত্র দিয়ে। ছবিটি ২০১৫ সালে ২৭ নভেম্বর মুক্তি পায়। এছাড়া তিনি মোরশেদুল ইসলামের পরিচালনায় বৃষ্টির দিন শিরোনামের একটি চলচ্চিত্রের অভিনয় করেন, কিন্তু কয়েকদিন চিত্রধারনের কাজ করার পর ছবিটি বাতিল করা হয়।

২০১৮ সালে তিনি মিজানুর রহমান আরিয়ান পরিচালিত প্রথম ধারাবাহিক নাটক গল্পগুলো আমাদের-এ অভিনয় করেন। এই বছর ঈদুল ফিতরে তার অভিনীত শিহাব শাহীন পরিচালিত শেষ পর্যন্ত, হিমি পরিচালিত আনমনে তুমি, মাহিদুল মাহিম পরিচালিত খেয়ালি আমি হেঁয়ালি তুমি, জাকারিয়া শৌখিন পরিচালিত জলসাঘর টেলিভিশন নাটকগুলো প্রচারিত হয়।

ব্যক্তিগত জীবন
অপূর্ব ২০১০ সালের ১৮ আগস্ট ভালোবেসে বিয়ে করে মডেল-অভিনেত্রী সাদিয়া জাহান প্রভাকে। অপূর্ব প্রভার প্রাক্তন প্রেমিক রাজিবের সাথে তার সম্পর্কের কথা জানতে পেরে ২০১১ সালের ২১ ফেব্রুয়ারি প্রভার সাথে বিবাহ বিচ্ছেদ করেন। প্রভার সাথে বিবাহবিচ্ছেদের পর অপূর্ব ২০১১ সালের ২১ ডিসেম্বর নাজিয়া হাসান অদিতিকে বিয়ে করেন। অপূর্ব-অদিতি দম্পতির একমাত্র সন্তান জায়ান ফারুক আয়াশ। অদিতির সাথে ১৭ মে ২০২০ তারিখে বিবাহ বিচ্ছেদ হয়।   পিতা ও পুত্রের জন্মদিন একই দিনে। অদিতির সাথে বিবাহবিচ্ছেদের পর অপূর্ব ২০২১ সালের ২ সেপ্টেম্বর শাম্মা দেওয়ানকে বিয়ে করেন।

অপূর্ব ব্রাজিল জাতীয় ফুটবল দলের সমর্থক।

চলচ্চিত্রের তালিকা

ওয়েব ধারাবাহিক

টেলিভিশন

পরিচালনা
 ব্যাকডেটেড (২০১২)

টেলিভিশন অনুষ্ঠান

পুরস্কার ও মনোনয়ন
মেরিল-প্রথম আলো পুরস্কার

ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার

তথ্যসূত্র

বহিঃসংযোগ
 

জীবিত ব্যক্তি
২১শ শতাব্দীর বাংলাদেশী অভিনেতা
২১শ শতাব্দীর বাংলাদেশী মডেল
ঢাকার অভিনেতা
বাংলাদেশী টেলিভিশন অভিনেতা
বাংলাদেশী চলচ্চিত্র অভিনেতা
বাংলাদেশী পুরুষ মডেল
মেরিল-প্রথম আলো পুরস্কার বিজয়ী
নর্থ সাউথ বিশ্ববিদ্যালয়ের প্রাক্তন শিক্ষার্থী
১৯৮৩-এ জন্ম
সিংগাইর সরকারি কলেজ

সিংগাইর কলেজ মানিকগঞ্জের সিংগাইর উপজেলার সিংগাইরে অবস্থিত একটি কলেজ। প্রতিষ্ঠালগ্ন থেকে কলেজটিতে উচ্চমাধ্যমিক শাখার সাথে সাথে স্নাতক (পাস) ও স্নাতক (সম্মান) কোর্স চালু আছে।

ইতিহাস
১ জুলাই ১৯৭০ সালে কলেজটি প্রতিষ্ঠিত হয়। এইচএসসি কোর্সে গুটিকয়েক শিক্ষার্থী নিয়ে যাত্রা শুরু করে পর্যায়ক্রমে ১৯৭৫ সালে ঢাকা বিশ্ববিদ্যালয়ের অর্ন্তভুক্ত হয়ে স্নাতক (পাস) কোর্স চালু হয় কলেজটিতে। ১৯৭৫ সাল থেকে সিংগাইর ডিগ্রি কলেজ স্নাতক পর্যায়ের শিক্ষার্থীরা বিভিন্ন পরীক্ষায় অংশগ্রহণ করে ভালো ফলাফল অর্জন করে। ১৯৯৮ সাল থেকে বাংলাদেশ কারিগরি শিক্ষাবোর্ডের অধীন ব্যবসায় ব্যবস্থাপনা (বিএম) শাখা চালু হয়। কলেজটিতে ২০১১-১২ শিক্ষাবর্ষ  থেকে বহুল প্রতিক্ষিত সমাজকর্ম ও ব্যবস্থাপনা বিষয়ে অনার্স কোর্স চালু হয়।

বর্তমান
বর্তমানে ৩৩ জন শিক্ষক রয়েছে কলেজটিতে। প্রতিদিন ৯:০০ টা  থেকে ২:০০ ঘটিকা পর্যন্ত ছাত্র-ছাত্রীদের পাঠদান কার্যক্রম চলে। ডিগ্রী (পাস) ও অনার্স ক্লাস কার্যক্রম ৩:০০ ঘটিকা পর্যন্ত চলে। বর্তমানে কলেজটিতে বিভিন্ন  কোর্সে প্রায় ৩,০০০ (তিন হাজার) শিক্ষার্থী অধ্যয়ন করছে।

ভবিষ্যৎ পরিকল্পনা
ভবিষ্যৎতে অত্র কলেজে হিসাববিজ্ঞান, রাষ্ট্রবিজ্ঞানসহ প্রয়োজনীয় বিষয়গুলিতে অনার্স ও মাস্টার্স  কোর্স চালু করার পরিকল্পনা রয়েছে।

যোগাযোগ
সিংগাইর বাস স্ট্যান্ড থেকে রিক্সা যোগে মাত্র ১০ টাকা ভাড়ায় অত্যন্ত মনোরম পরিবেশে সিংগাইর ডিগ্রী কলেজটি অবস্থিত।

তথ্যসূত্র

মানিকগঞ্জ জেলার মহাবিদ্যালয়
১৯৭০-এ প্রতিষ্ঠিত শিক্ষাপ্রতিষ্ঠান
ক্লোদ শাব্রল

ক্লোদ অঁরি জঁ শাব্রল (ফরাসি ভাষায়: Claude Henri Jean Chabrol, আ-ধ্ব-ব: [klod ʃabʁɔl]; ২৪ জুন ১৯৩০ – ১২ সেপ্টেম্বর ২০১০) ছিলেন একজন ফরাসি চলচ্চিত্র পরিচালক। ১৯৫০-এর দশকের শেষের দিকে "ফরাসি নবকল্লোল" (nouvelle vague) নামের যে চলচ্চিত্র পরিচালকের দলটি গুরুত্বপূর্ণ হয়ে ওঠেন, তাদের মধ্যে একজন ছিলেন শাব্রল। তার অন্যান্য সমসাময়িক পরিচালক জঁ-লুক গদার, ফ্রঁসোয়া ত্রুফো, এরিক রোমের এবং জাক রিভেতের মত শাব্রলও প্রভাবশালী চলচ্চিত্র ম্যাগাজিন কাইয়ে দ্যু সিনেমাতে  (Cahier du Cinéma) চলচ্চিত্র সমালোচক হিসেবে লিখতেন এবং পরে চলচ্চিত্র নির্মাতা হিসেবে নতুন কর্মজীবন শুরু করেন।

শাব্রলের পরিচালিত প্রথম চলচ্চিত্রটি ছিল ল্য বো সের্জ (Le Beau Serge, ১৯৫৮), যার পেছনে মার্কিন পরিচালক আলফ্রেড হিচকক নির্মিত শ্যাডো অফ ডাউট (১৯৪৩) ছবিটি অনুপ্রেরণা হিসেবে কাজ করেছিল। শাব্রলের চলচ্চিত্রগুলির ধরন মূলত থ্রিলার ধাঁচের, যাতে একধরনের দূরস্থিত নিরপেক্ষতার আভাস পাওয়া যায়। এই বিশেষত্বটি খুব বেশি দেখতে পাওয়া যায় শাব্রলের লে বিশ (Les Biches, ১৯৬৮), লা ফাম আঁফিদেল (La Femme infidèle, ১৯৬৯) এবং ল্য বুশে (Le Boucher, ১৯৭০) এই চলচ্চিত্রগুলিতে। এই সব ছবিতেই শাব্রলের সেসময়কার স্ত্রী স্তেফান ওদ্রঁ অভিনয় করেন।

শাব্রলকে কখনও কখনও "মূলধারার" নবকল্লোল পরিচালক হিসেবে বর্ণনা করা হয়। অর্ধশতাব্দীর কর্মজীবনের পুরোটা জুড়েই শাব্রল সৃষ্টিশীল ও জনপ্রিয় ছিলেন। ১৯৭৮ সালে তিনি ভিওলেত নোজিয়ের (Violette Nozière) নামের ছবিতে অভিনেত্রী ইজাবেল উপের-কে (Isabelle Huppert) প্রধান চরিত্রে অভিনয়ের সুযোগ দেন। এরই সূত্র ধরে এই জুটি আরও অনেকগুলি ছবি করেন যাদের মধ্যে মাদাম বোভারি (Madame Bovary, ১৯৯১) এবং লা সেরেমোনি (La Cérémonie, ১৯৯৬) বেশ সফল হয়। চলচ্চিত্র সমালোচক জন রাসেল টেইলর বলেছেন "খুব অল্পসংখ্যক চলচ্চিত্র পরিচালক আছেন, যাদের ছবি ব্যাখ্যা করা বা যাদের ছবির বিষয়ে কাগজে লেখা [শাব্রলের ছবির চেয়ে] বেশি দুরূহ, এর কারণ শাব্রল তাঁর শিল্পমাধ্যমকে তারিয়ে তারিয়ে আস্বাদন করতে পছন্দ করেন...তাঁর কিছু ছবি অনেকটা ব্যক্তিগত ঠাট্টা-তামাশাতে পরিণত হয়েছে, যার মাধ্যমে শাব্রল নিজেকেই আনন্দ দিতে চেয়েছেন।" ("There are few directors whose films are more difficult to explain or evoke on paper, if only because so much of the overall effect turns on Chabrol's sheer hedonistic relish for the medium...Some of his films become almost private jokes, made to amuse himself.") জেমস মোনাকো শাব্রলকে এইভাবে বর্ণনা করেছেন "[শাব্রল ছিলেন] নবকল্লোল ধারার চিত্রনির্মাণের শ্রেষ্ঠ কারিগর; নির্দিষ্ট কিছু বিষয়ের মধ্যে লুকিয়ে থাকা বৈচিত্র্য নিয়ে তিনি যেভাবে কাজ করেছেন, তা আমাদেরকে চলচ্চিত্রে ভাষার সুনির্দিষ্ট ব্যবহার সম্পর্কে ধারণা দেয়; এই ব্যাপারটা আমরা ত্রুফো বা গদারের চলচ্চিত্রগুলিতে পাই না, যেখানে পরিচালকেরা বিষয়বস্তু নিয়ে অনেক বেশি বিচিত্র পরীক্ষা চালিয়েছেন।" ("the craftsman par excellence of the New Wave, and his variations upon a theme give us an understanding of the explicitness and precision of the language of the film that we don't get from the more varied experiments in genre of Truffaut or Godard.")

টীকা

তথ্যসূত্র

১৯৩০-এ জন্ম
২০১০-এ মৃত্যু
ফরাসি চলচ্চিত্র পরিচালক
ফরাসি ভাষার চলচ্চিত্র পরিচালক
জার্মান ভাষার চলচ্চিত্র পরিচালক
লিউকিমিয়ায় মৃত্যু
ফ্রান্সে ক্যান্সারে মৃত্যু
ইংরেজি ভাষার চলচ্চিত্র পরিচালক
চলচ্চিত্র তাত্ত্বিক
চন্দনা ইলিশ

চন্দনা ইলিশ (বৈজ্ঞানিক নাম: Tenualosa toli) (ইংরেজি: Toli shad) হচ্ছে Clupeidae পরিবারের Tenualosa গণের একটি স্বাদুপানির মাছ।

বর্ণনা
দেহ দৃঢ়ভাবে চাপা। পৃষ্ঠদেশ অপেক্ষা অঙ্কীয় দেশ অধিক উত্তল। উর্ধ্বচোয়াল মাঝখানে নির্দিষ্ট খাঁজযুক্ত। পুচ্ছপাখনা মাথা অপেক্ষা লম্বা; নিচের লোব উপরের লোব অপেক্ষা অধিক লম্বা। এদের দেহ মূলত রূপালী বর্ণের এবং দেহ হতে হলুদ বা রক্ত বর্ণের প্রতিফলন দেয়। পৃষ্ঠীয় আঁইশগুলি স্পষ্টভাবেই কালচে বর্ণের

বিস্তৃতি
ইন্দো-পশ্চিম প্রশান্ত মহাসাগর, জাভা সাগর, থাইল্যান্ড উপসাগর, দক্ষিণ চীন, বাংলাদেশের পদ্মা, মেঘনা নদীতে পাওয়া যায়।

স্বভাব ও আবাসস্থল
এই মাছ অধিক লবণাক্ততা সহ্য করতে পারে, নদীগামী, জলের উপরিভাগে চলাচল করে এবং উপকূলীয় জলাভূমিতে ঝাকে ঝাকে এদের দেখা যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।

অর্থনৈতিক গুরুত্ব: 
এটি খুব উন্নত খাদ্যমান সমৃদ্ধ মাছ। বাজারে টাটকা মাছ বিক্রি হয় বা এই মাছ রৌদ্রে শুকানো হয়।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

বাংলাদেশের মাছ
ভারতের মাছ
ফিলিপাইনের মাছ
চীনের মাছ
স্বাদু পানির মাছ
টেনুয়ালোসা
থাইল্যান্ডের মাছ
সারি গোয়াইন নদী

সারি গোয়াইন নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ৮৫ কিলোমিটার, গড় প্রস্থ ১১৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সারি গোয়াইন নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭৯।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

ভারতের নদী
এশিয়ার আন্তর্জাতিক নদী
সিলেট জেলার নদী
গোয়াইনঘাট উপজেলা
জৈন্তাপুর উপজেলা
সিলেট সদর উপজেলা
কোম্পানীগঞ্জ উপজেলা
সোনালী দাগি ওলুয়া

সোনালী দাগি ওলুয়া (বৈজ্ঞানিক নাম: Coilia dussumieri) (ইংরেজি: Goldspotted grenadier anchovy) হচ্ছে Engraulidae পরিবারের Coilia গণের একটি স্বাদুপানির মাছ।

বর্ণনা
দেহ চাপা, খুব লম্বা এবং ক্রমান্বয়ে সরু ও লম্বা হয়ে লেজ পর্যন্ত প্রসারিত। মুখ প্রায় অনুভূমিক বা কিছুটা তির্যক এবং চিরটি বড়।

বিস্তৃতি
বাংলাদেশ, ভারত, শ্রীলঙ্কা, মায়ানমার এবং পূর্বদিক থেকে দক্ষিণ- পূর্ব এশিয়া।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

বাংলাদেশের মাছ
ভারতের মাছ
ফিলিপাইনের মাছ
মিয়ানমারের মাছ
শ্রীলঙ্কার মাছ
থাইল্যান্ডের মাছ
ইন্দোনেশিয়ার মাছ
স্বাদু পানির মাছ